**REKOMENDACIJOS DĖL EUROPOS SĄJUNGOS STRUKTŪRINIŲ FONDŲ SVETAINĖS** [**WWW.ESINVESTICIJOS.LT**](http://www.esinvesticijos.lt) **ADMINISTRAVIMO**

**I SKYRIUS**

**BENDROSIOS NUOSTATOS**

1. Rekomendacijose dėl Europos Sąjungos (toliau – ES) struktūrinių fondų svetainės [www.esinvesticijos.lt](http://www.esinvesticijos.lt) administravimo (toliau – Rekomendacijos) nustatoma ES struktūrinių fondų svetainės [www.esinvesticijos.lt](http://www.esinvesticijos.lt) (toliau – Svetainė) ir jos dalies – ES struktūrinių fondų lėšas administruojančių institucijų tinklo (toliau – SAIT) intraneto, administravimo ir informacijos skelbimo rekomendacinio pobūdžio tvarka.

2. Rekomendacijos parengtos vadovaujantis 2013 m. gruodžio 17 d. Europos Parlamento ir Tarybos patvirtintu reglamentu (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013, L 347, p. 320) (toliau – reglamentas (ES) Nr. 1303/2013), 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – BDAR), 2021 m. spalio 6 d. Europos Parlamento ir Tarybos reglamentu (ES) Nr. 2021/1755, kuriuo sukuriamas prisitaikymo prie Brexit‘o rezervas, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021-2027 metų Europos Sąjungos fondų investicijų programą“, 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, Techninės paramos administravimo taisyklių, patvirtintų Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl techninės paramos administravimo taisyklių patvirtinimo“, Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų administravimo ir finansavimo taisyklės), ~~ir~~ Finansinių priemonių įgyvendinimo taisyklių, patvirtintų Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“ ir Lietuvos Respublikai iš prisitaikymo prie Brexit‘o rezervo skirtų lėšų administravimo taisyklių, patvirtintų Lietuvos Respublikos Vyriausybės 2022 m. gegužės 18 d. nutarimu Nr. 507 „Lietuvos Respublikai iš prisitaikymo prie Brexit‘o rezervo skirtų lėšų administravimo“, nuostatomis. Rekomendacijose vartojamos sąvokos suprantamos taip, kaip jos apibrėžtos šiuose teisės aktuose.

3. Svetainės administravimo tikslas – nustatyti Svetainės administravimo ir informacijos, skirtos galimiems ir esamiems pareiškėjams, iš ES struktūrinių fondų lėšų bendrai finansuojamų projektų (toliau – Projektai) vykdytojams ir visuomenei, skelbimo tvarką.

4. SAIT intraneto administravimo tikslas – ES struktūrinius fondus administruojančių institucijų darbuotojams skirta duomenų bazė. Tikslas: dalintis aktualia metodine informacija, registruotis į FM organizuojamus centralizuotus mokymus, susipažinti su sistemos naujienomis ir aktualijomis, pasidalinti gerąja praktika ir jau praėjusių renginių akimirkomis.

5. Rekomendacijų nuostatai taikomi vadovaujančiajai, tarpinėms, tvirtinančiajai institucijoms ir projektų vykdytojams, kai įgyvendinami projektai, apimantys finansines priemones.

6. ES struktūrinių fondų svetainės adresu [www.esinvesticijos.lt](http://www.esinvesticijos.lt) esanti informacija yra prieinama išoriniams ir vidiniams vartotojams.

7. SAIT intraneto svetainės adresu <https://esinvesticijos.lt/lt/vartotojai/prisijungimas> esanti informacija yra prieinama ES struktūrinių fondų lėšas administruojančioms institucijoms.

8. Šiose rekomendacijose vartojamos sąvokos atitinka BDAR, Lietuvos Respublikos visuomenės informavimo, Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymuose vartojamas sąvokas.

9. Svetainėje ir SAIT intraneto svetainėje visa informacija pateikiama lietuvių kalba. Vadovaujančioji institucija papildomą informaciją, kuri gali būti aktuali užsienio auditorijai (naujienos, įgyvendintų projektų pavyzdžiai ir pan.) Svetainėje papildomai pateikia anglų kalba.

**II SKYRIUS**

**ATSAKOMYBĖ UŽ SVETAINĖS ADMINISTRAVIMĄ IR INFORMACIJOS JOJE SKELBIMĄ**

10.Vadovaujančioji institucija yra Svetainės valdytoja ir atsako už Svetainės elektroninės informacijos saugą, saugos politikos formavimą ir įgyvendinimo organizavimą, priežiūrą ir elektroninės informacijos tvarkymo teisėtumą, jos struktūrą, taip pat už tai, kad būtų laikomasi reglamento (ES) Nr. 1303/2013 115 straipsnyje nustatytų reikalavimų.

11. Vadovaujančioji institucija atlieka šias funkcijas:

11.1. koordinuoja Svetainės kūrimą ir plėtrą;

11.2. užtikrina Svetainės reikalingos techninės ir programinės įrangos suteikimą bei jos priežiūrą;

11.3. užtikrina, kad apie ES struktūrinius fondus būtų informuojama Svetainėje;

11.4. atlieka techninę priežiūrą;

11.5. priima sprendimus dėl Svetainės funkcinių galimybių plėtros poreikio įgyvendinimo, klaidų ištaisymo, turinio valdymo optimizavimo;

11.6. imasi priemonių užtikrinti, kad Svetainėje duomenys būtų patikimi ir skelbiami laiku;

11.7. kartu su viešąja įstaiga Centrine projektų valdymo agentūra (toliau – CPVA) organizuoja Svetainės naudotojų mokymą ir juos konsultuoja;

11.8. paskiria turinio valdymo sistemos administratorius, atsakingus už tinkamą Svetainės turinio valdymo sistemos veikimą, Svetainės struktūros pakeitimus, vienodą informacijos skelbimo stilių.

11.9. koordinuoja, kaip Svetainėje skelbiama informacija apie ES struktūrinius fondus, 2014–2020 metų Europos Sąjungos fondų investicijų veiksmų programą, patvirtintą 2014 m. rugsėjo 8 d. Europos Komisijos įgyvendinimo sprendimu (toliau – Veiksmų programa), kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014) 6397), ir jos įgyvendinimo eigą.

12. CPVA atlieka šias funkcijas:

12.1. CPVA SFMIS2014 pagalbos ir plėtros skyrius (toliau – SFMIS2014 pagalbos ir plėtros skyrius):

12.1.1. kuria ir plėtoja Svetainę;

12.1.2. konsultuoja vadovaujančiąją instituciją Svetainės turinio valdymo optimizavimo ir informacinių technologijų priemonių taikymo klausimais;

12.1.3. surenka ir įvertina duomenis apie Svetainės funkcinių galimybių plėtros poreikius;

12.1.4. administruoja klaidas;

12.1.5. organizuoja ir atlieka testavimą;

12.1.6. kartu su vadovaujančiąja institucija konsultuoja Svetainės naudotojus ir organizuoja mokymus Svetainės funkcinių galimybių klausimais;

12.2. įvertina institucijų teikiamų pasiūlymų dėl Svetainės funkcinių galimybių plėtros ir registruojamų Svetainės klaidų pagrįstumą ir teikia išvadas dėl to vadovaujančiajai institucijai;

12.3. įgyvendina Svetainės funkcinių galimybių plėtros poreikius.

12.4. Svetainės informacijos rengėjams administravimo teises svetainėje suteikia ir svetainės naudotojus administruoja SFMIS2014 pagalbos ir plėtros skyrius.

13. Ministerijos atlieka šias funkcijas:

13.1. dalyvauja kuriant ir plėtojant Svetainę;

13.2. pagal kompetenciją skelbia ir atnaujina joje informaciją, skirtą galimiems ir (arba) esamiems pareiškėjams, projektų vykdytojams ir visuomenei.

14. Regioninės plėtros departamentas prie Vidaus reikalų ministerijos (toliau – RPD) atlieka šias funkcijas:

14.1. dalyvauja plėtojant Svetainę;

14.2. pagal kompetenciją skelbia ir atnaujina joje informaciją, skirtą galimiems pareiškėjams ir visuomenei.

15. Įgyvendinančiosios institucijos atlieka šias funkcijas:

15.1. teisės aktų nustatyta tvarka pagal kompetenciją Svetainėje skelbia pareiškėjams ir projektų vykdytojams informaciją apie projektų rengimo, paraiškų finansuoti projektus rengimo ir teikimo, projektų įgyvendinimo reikalavimus;

15.2. dalyvauja kuriant ir plėtojant Svetainę, pagal kompetenciją skelbia ir atnaujina joje informaciją, skirtą galimiems ir (arba) esamiems pareiškėjams, projektų vykdytojams ir visuomenei.

16. Tarpinės institucijos teikia pasiūlymus CPVA dėl Svetainės struktūros atnaujinimo.

17. Vadovaujančioji institucija ir Tarpinės institucijos pagal kompetenciją atlieka šias funkcijas:

17.1. administruoja Svetainę;

17.2. rengia, skelbia ir reguliariai atnaujina Svetainėje informaciją, skirtą galimiems ir (ar) esamiems pareiškėjams, projektų vykdytojams ir visuomenei;

17.3. užtikrina naujienų, informacijos apie sėkmingai įgyvendinamus projektus ar kitos aktualios informacijos, susijusios su ES struktūriniais fondais, projektais, skelbimą Svetainėje.

18. Vadovaujančioji, tarpinės institucijos, įgyvendinančiosios institucijos ir neperkančiosios organizacijos yra Svetainėje pagal kompetenciją savo tvarkomų asmens duomenų valdytojos, kurios turi BDAR nurodytas teises ir pareigas.

19. Vadovaujančioji institucija yra Svetainėje tvarkomų asmens duomenų tvarkytoja, kuri atlieka BDAR nurodytas teises ir pareigas, taip pat:

19.1. užtikrina, kad asmenys, kurie Svetainėje tvarko asmens duomenis, yra įsipareigoję laikytis konfidencialumo reikalavimų ir duomenis tvarko šiais tikslais;

19.2. įgyvendina tinkamas technines ir organizacines priemones, kad Svetainėje būtų užtikrintas asmens duomenų saugumas, įskaitant apsaugą nuo duomenų sunaikinimo, pakeitimo, atskleidimo, taip pat nuo bet kokio kito neteisėto tvarkymo, o duomenų valdytojo prašymu per nurodytą terminą pateikia pakankamai informacijos, įrodančios, kad buvo įgyvendinamos būtinos techninės ir organizacinės priemonės, užtikrinančios asmens duomenų saugumą;

19.3. nepasitelkia kito duomenų tvarkytojo (subtvarkytojo) be išankstinio bendro duomenų valdytojų leidimo. Bendro rašytinio leidimo atveju duomenų tvarkytojas informuoja duomenų valdytojus apie visus planuojamus pakeitimus, susijusius su subtvarkytojų pasitelkimu ar pakeitimu, ir tokiu būdu suteikdamas duomenų valdytojams galimybę nesutikti su tokiais pakeitimais. Jei duomenų valdytojai prieštaravimo nepateikia per nustatytą terminą, laikoma, kad sutikimas pasitelkti subtvarkytoją duotas. Duomenų tvarkytojas privalo prieš perduodamas asmens duomenis subtvarkytojui sudaryti sutartį (susitarimą) ar reglamentuoti teisės aktu, kurioje (kuriame) būtų įtvirtintos nuostatos dėl BDAR reikalavimų laikymosi. Duomenų tvarkytojas, perduodamas asmens duomenis subtvarkytojui, prisiima atsakomybę, kad subtvarkytojas perduotus asmens duomenis tvarkys laikydamasis BDAR reikalavimų;

19.4. atsižvelgdama į asmens duomenų tvarkymo pobūdį padeda duomenų valdytojams įvykdyti pareigą atsakyti į duomenų subjektų prašymus pasinaudoti savo teisėmis, taip pat įvykdyti kitas pareigas, nustatytas BDAR 32–36 straipsniuose, teikdama prašomą informaciją ir dokumentus;

20. Svetainėje įvykus asmens duomenų saugumo pažeidimui, vadovaujančioji institucija nedelsdama (ne vėliau kaip per 24 val.) raštu popieriuje ir (ar) elektroniniu paštu informuoja atitinkamą duomenų valdytoją apie įvykusį asmens duomenų saugumo pažeidimą ir pateikia informaciją, nustatytą BDAR 33 straipsnio 3 dalyje, tiek, kiek tos informacijos įmanoma pateikti tuo metu.

21. CPVA yra Svetainėje tvarkomų asmens duomenų tvarkytoja, kurie yra susiję su jos tiesioginių funkcijų vykdymu nurodytų 12 punkte.

22. Vadovaujančioji, tarpinės ir tvirtinančioji institucijos paskiria Svetainės informacijos rengėjus ir institucijos vidaus procedūrų aprašuose nustato informacijos rengimo ir skelbimo Svetainėje tvarką.

**III SKYRIUS**

**INFORMACIJOS SAUGUMAS**

23. Svetainės ir SAIT intraneto informacijos saugumas ir kibernetinis saugumas užtikrinamas vadovaujantis šias sritis Lietuvos Respublikoje reglamentuojančiais teisės aktais.

24. Prieiga prie Svetainės ir SAIT intraneto administravimo aplinkos yra apsaugota unikaliu naudotojo vardu ir slaptažodžiu.

25. Sprendimus suteikti ir (ar) panaikinti prieigos teises prie Svetainės ir SAIT intraneto administravimo aplinkos priima CPVA ir Vadovaujančios institucijos atsakingas darbuotojas.

26. Svetainės ir SAIT intraneto administratoriai privalo:

26.1. užtikrinti elektroninių duomenų konfidencialumą, vientisumą ir prieinamumą Svetainėje, SAIT intranete;

26.2. nuolat vykdyti naudotojų sąrašų kontrolę (aktyvus naudotojų administravimas);

26.3. suteikti naudotojams tik tas teisės, kurios yra būtinos jų funkcijoms atlikti.

27. Reikalavimai Svetainėje ir SAIT intranete naudojamiems slaptažodžiams:

27.1. naudotojai pirmą kartą jungiantis prie Svetainės ar SAIT intraneto privalo pasikeisti jiems suteiktus prisijungimo slaptažodžius į tinkamai sudarytus slaptažodžius. Tinkamai sudarytais slaptažodžiai laikomi, kai jie sudaryti iš ne mažiau kaip aštuonių simbolių susidedančių iš raidžių, skaičių ir specialiųjų simbolių;

27.2. slaptažodžiams sudaryti neturi būti naudojama asmeninio pobūdžio informacija (pavyzdžiui, gimimo data, šeimos narių vardai ir panašiai);

27.3. įgyvendinta periodinė slaptažodžių keitimo politika, slaptažodžiai turi būti reguliariai keičiami, rekomenduojama slaptažodžius keisti kas tris mėnesius;

27.4. draudžiama slaptažodžius atskleisti kitiems asmenims;

27.5. užtikrinti, kad slaptažodžiai nebūtų atskleisti ir jais nepasinaudotų kiti asmenys. Įtarus, kad slaptažodžiai buvo atskleisti. jie turi būti nedelsiant pakeisti naujais.

28. Svetainės ir SAIT intraneto naudotojai privalo nedelsiant informuoti saugos įgaliotinį ir (ar) administratorių apie pastebėtus elektroninės informacijos saugos incidentus, Svetainės ir (ar) SAIT intraneto darbo sutrikimus.

**IV SKYRIUS**

**SVETAINĖS IR SAIT INTRANETO ADMINISTRAVIMAS**

29. Svetainę ir Svetainės naudotojus administruoja pagrindiniai administratoriai – Finansų ministerijos Valdymo ir kontrolės sistemų priežiūros skyriaus ir CPVA SFMIS2014 pagalbos ir plėtros skyriaus atsakingi asmenys.

30. SAIT intranetą ir SAIT naudotojus administruoja administratoriai – Finansų ministerijos Kokybės užtikrinimo skyriaus atsakingi asmenys. Dėl SAIT intraneto naudotojų prieigos suteikimo ir kitų klausimų kreiptis elektroniniu paštu [esinvesticijos@finmin.lt](mailto:esinvesticijos@finmin.lt)

31. Svetainės informacijos rengėjams administravimo teises svetainėje suteikia ir svetainės naudotojus administruoja CPVA SFMIS2014 pagalbos ir plėtros skyrius. Siekiant suteikti prieigą prie svetainės, informaciją apie Svetainės informacijos rengėjus (vardas, pavardė), jų kontaktinę informaciją (elektroninio pašto adresas) ir pareigas vadovaujančioji, tarpinės ir tvirtinančioji institucijos pateikia CPVA SFMIS2014 pagalbos ir plėtros skyriui elektroniniu paštu [esinvesticijos@cpva.lt](mailto:esinvesticijos@cpva.lt).

32. Vadovaujančioji, tarpinės ir tvirtinančioji institucijos paskiria lokalų administratorių ir jo pavaduotoją, atsakingus už Svetainės klaidų registravimą ir poreikių dėl Svetainės tobulinimo per internetinį klaidų priežiūros registrą, kurio interneto svetainės adresas yra <http://10.246.1.19/esinvesticijos/login_page.php> (toliau – registras *Mantis*). Mantis naudotojai sukuriami institucijos atsakingam asmeniui pateikus elektroniniu paštu [esinvesticijos@cpva.lt](mailto:esinvesticijos@cpva.lt) Svetainės naudotojų kontaktinius duomenis (naudotojo vardą, pavardę, elektroninio pašto adresą). Naudojimosi registru *Mantis* instrukcijos pateikiamos SAIT.

**V SKYRIUS**

**INFORMACIJOS SKELBIMAS SVETAINĖJE IR SAIT INTRANETE. BENDROJI SVETAINĖS STRUKTŪRA**

33. Vadovaujančioji institucija, tarpinės ir tvirtinančioji institucijos, Svetainėje skelbdamos aktualią informaciją apie 2014–2020 metų ES struktūrinių fondų investicijas Lietuvoje, vadovaujasi Rekomendacijomis ir ES bei Lietuvos Respublikos teisės aktais, nurodytais Rekomendacijų 2 punkte.

34. Vadovaujančioji institucija Svetainės titulinio puslapio dalyje „ES emblema“ skelbia 2014–2020 metų ES struktūrinių fondų investicijų Lietuvoje ženklą ir jo naudojimo vadovą.

35. Svetainės lankytojams sudarytos sąlygos pateikti klausimus, gauti į juos atsakymus. Svetainės lankytojų klausimai pateikiami užpildant specialią formą „Klauskite“ (nurodoma institucija į kurią kreipiamasi, vardas, pavardė, elektroninio pašto adresas, telefono ryšio numeris (neprivalomas), esančią Svetainės tituliniame puslapyje. Į Svetainėje pateiktus klausimus dėl Svetainės naudojimo ar kitus aktualius klausimus, susijusius su ES struktūriniais fondais, per 7 dienas nuo klausimo gavimo dienos elektroniniu paštu arba raštu atsako institucija, gavusi pranešimą. Svetainėje pateiktus klausimus, kurie priklauso tarpinės ar tvirtinančiosios institucijos kompetencijai, vadovaujančioji institucija ne vėliau kaip kitą darbo dieną persiunčia elektroniniu paštu, informuodama apie tai paklausėją, atsakingai institucijai, o ši per 7 dienas nuo paklausimo gavimo institucijoje dienos, atsakymą turi pateikti paklausėjui, atsakymo elektroninę kopiją pateikdama ir vadovaujančiajai institucijai.

36. Informaciją apie aktualius ir dažnai užduodamus klausimus institucijos pagal kompetenciją skelbia Svetainės dalyje „DUK“.

37. Svetainės dalyje „Kontaktai“ skelbiami bendrieji institucijų kontaktai. Šią informaciją ne rečiau kaip du kartus per metus atnaujina vadovaujančioji institucija.

38. Svetainės dalyje „ES fondų terminų žodynėlis“ skelbiami aktualūs terminai, susiję su ES struktūrinių fondų investicijomis Lietuvoje. Šią informaciją, pagal poreikį, atnaujina vadovaujančioji institucija.

39. Informaciją Svetainėje tvarko ir skelbia pagal kompetenciją svetainės administratoriai ir naudotojai.

40. Informaciją SAIT intraneto svetainėje tvarko ir skelbia pagal kompetenciją SAIT intraneto administratoriai ir ES investicijas administruojančių institucijų darbuotojai.

41. SAIT intranetas – Svetainės dalis, kuriame talpinama informacija apie registraciją į vidinius institucijos (-ų) renginius, darbo grupių posėdžius bei centralizuotus mokymus ES struktūrinių fondų lėšas administruojantiems valstybės tarnautojams ir darbuotojams, dirbantiems pagal darbo sutartis, (toliau kartu – valstybės tarnautojams ir darbuotojams) taip pat skelbiama posėdžių ir mokymų dalomoji medžiaga, talpinami 2014–2020 m. ES struktūrinių fondų administravimo procesų aprašymai, formos ir instrukcijos, kuriems pritaria 2014–2020 metų ES struktūrinių fondų administravimo darbo grupė, sudaryta Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“ (toliau – Procesų darbo grupė). Procesų aprašymai, formos ir instrukcijos SAIT intranete skelbiamos Procesų darbo grupės darbo reglamente, kurį tvirtina Procesų darbo grupė posėdžio protokolu, nustatyta tvarka. SAIT intranete taip pat skelbiama vadovaujančiosios, tarpinių ir tvirtinančiosios institucijų valstybės tarnautojams ir darbuotojams aktuali metodinė informacija, tarpinstitucinės naujienos. Siekiant užregistruoti darbuotojus į mokymus, renginius, sudarant registracijos sąrašus ES struktūrinių fondų lėšas administruojančių institucijų valstybės tarnautojų ir darbuotojų duomenys (vardas, pavardė, pareigos, elektroninio pašto adresas, telefono ryšio numeris) skelbiami svetainės intranete - SAIT. Pasirinktinai SAIT naudotojas gali į savo profilį įkelti savo nuotrauką arba pasirinktą paveikslėlį.

42. Svetainės dalyje „Praneškite apie korupciją“ Svetainės lankytojai turi galimybę pranešti apie įtariamas galimai korupcinio pobūdžio nusikalstamas veikas ES struktūrinių fondų lėšų administravimo ir (ar) projektų įgyvendinimo srityse. Pranešimas gali būti teikiamas anonimiškai arba nurodant pranešėjo asmens duomenis (vardas, pavardė, elektroninio pašto adresas, telefono ryšio numeris). Asmens duomenys reikalingi tam, kad pranešėją būtų galima informuoti apie skundo nagrinėjimo eigą ar rezultatus. Svetainės lankytojas gali pasirinkti instituciją, kuriai skiriamas pranešimas. Tokiu atveju pranešimas gaunamas institucijos specialiu elektroninio pašto adresu arba kitu atsakingos institucijos nurodytu elektroninio pašto adresu. Siekiant užtikrinti tarpinėms institucijoms pavestų funkcijų kontrolę ir priežiūrą pranešimo kopiją gauna ir vadovaujančioji institucija. Pranešimų nagrinėjimas turi būti reglamentuotas institucijų vidaus procedūrų aprašuose ar kituose institucijų vidaus dokumentuose. Institucijos turi užtikrinti pranešėjų asmens duomenų apsaugą pagal BDAR ir Lietuvos Respublikos asmens duomenų teisinės apsaugos įstatymą.

43. Naujienas ir informaciją apie renginius, laikantis asmens duomenų apsaugą reglamentuojančių teisės aktų reikalavimų, Svetainėje skelbia už tą naujieną, aktualiją ar renginį atsakingos II skyriuje nurodytos institucijos. Naujiena ar renginys, susiję su ES struktūrinių fondų investicijomis, turi būti paskelbiami nedelsiant Svetainės dalies „Naujienų srautas“ kategorijose „Naujienos“ arba „Renginiai“. Svetainėje turi būti skelbiamos visos aktualios naujienos, susijusios su ES struktūrinių fondų investicijomis, kurias atsakinga institucija platina žiniasklaidai. Skelbiant naujieną, turi būti nurodomi svarbiausi tos naujienos reikšminiai žodžiai.

44. Svetainės dalyje „Renginiai“ skelbiama informacija apie galimiems ir esamiems pareiškėjams, projektų vykdytojams, ekonominiams ir socialiniams partneriams ar visuomenei aktualius renginius, susijusius su ES struktūrinių fondų investicijomis. Skelbiant informaciją apie renginį būtina nurodyti renginio vietą, laiką ir jo turinį.

45. Svetainės dalyse „Nuotraukų galerija“ ir „Vaizdo įrašų galerija“ aktualią informaciją skelbia už tai atsakinga institucija. Siekiant informuoti visuomenę, ir laikantis asmens duomenų apsaugą reglamentuojančių teisės aktų reikalavimų Svetainės galerijose skelbiami aktualūs vaizdo įrašai ir nuotraukos, susiję su ES struktūrinių fondų investicijomis.

**VI SKYRIUS**

**FINANSAVIMAS. SĄSAJA SU 2014–2020 METŲ ES STRUKTŪRINIŲ FONDŲ POSISTEMIU**

46. Informaciją apie patvirtintas Veiksmų programos priemones (toliau – Priemonės) ar jų keitimą kiekviena už savo administruojamas priemones pagal kompetenciją už iš ES struktūrinių fondų lėšų bendrai finansuojamus ūkio sektorius atsakingos ministerijos per 7 darbo dienas nuo priemonių įgyvendinimo plano ar jo pakeitimo patvirtinimo dienos paskelbia Svetainės dalyje „Finansavimas“, toliau – „Patvirtintos priemonės“. Jei ši informacija automatiškai importuojama iš 2014–2020 metų Europos Sąjungos struktūrinių fondų posistemio (toliau – SFMIS2014), duomenų skelbti nereikia.

47. Informaciją apie konkursinius kvietimus įgyvendinančiosios institucijos nedelsiant nuo kvietimo patvirtinimo dienos skelbia Svetainės dalyje „Finansavimas“, toliau – „Konkursiniai kvietimai teikti paraiškas“. Jei ši informacija automatiškai importuojama iš SFMIS2014 – duomenų skelbti nereikia.Kaip susiję dokumentai, pateikiami kvietimui teikti paraiškas aktualūs dokumentai: paraiškos forma, paraiškos formų priedai, projektų finansavimo sąlygų aprašas, Projektų administravimo ir finansavimo taisyklės.

48. Valstybės ir (ar) regionų projektų sąrašus ir (ar) vietos plėtros strategijų sąrašus, ministerijos ir regionų plėtros tarybos, priėmusios sprendimą dėl valstybės ir (ar) regionų projektų sąrašo, ne vėliau kaip per 7 dienas, skelbia Svetainės dalyje „Finansavimas“, toliau – „Planuojami valstybės (regionų) projektai“. Jei ši informacija automatiškai importuojama iš SFMIS2014 – duomenų skelbti nereikia. Kaip susiję dokumentai pateikiami kvietimui teikti paraiškas aktualūs konkretūs dokumentai: paraiškos finansuoti iš ES struktūrinių fondų lėšų bendrai finansuojamą projektą (toliau – Paraiška) forma, paraiškos formų priedai, projektų finansavimo sąlygų aprašas, Valstybės ir (ar) regionų projektų sąrašas, Projektų administravimo ir finansavimo taisyklės.

49. Informaciją apie kiekvieno kvietimo teikti paraiškas metu užregistruotas paraiškas ne vėliau kaip per 7 dienas nuo paraiškų pateikimo termino paskutinės dienos įgyvendinančioji institucija paskelbia Svetainės dalyje „Finansavimas“, toliau – „Paraiškos ir projektai“. Jei ši informacija automatiškai importuojama iš SFMIS2014 – duomenų skelbti nereikia.

50. Informaciją apie projekto tinkamumo finansuoti vertinimo, naudos ir kokybės vertinimo etapus perėjusias ir atmestas paraiškas (taip pat apie projekto naudos ir kokybės vertinimo metu suteiktą galutinę balų sumą), o kai vykdomas projektų konkursas dviem etapais ir apie projektus, kurių paraiškas pasiūlyta teikti antrajam konkurso etapui, pasibaigus kiekvienam vertinimo etapui, ne vėliau kaip per 7 dienas įgyvendinančiosios institucijos skelbia Svetainės dalyje „Finansavimas“, toliau – „Paraiškos ir projektai“, papildydamos informacija, nurodyta Projektų administravimo ir finansavimo taisyklių 99 punkte. Jei ši informacija automatiškai importuojama iš SFMIS2014 – duomenų skelbti nereikia.

51. Informaciją apie priimtus sprendimus dėl projektų finansavimo ir kiekvienam projektui skirtų finansavimo lėšų sumą ne vėliau kaip per 7 dienas nuo sprendimo priėmimo dienos ministerijos ir/arba dotacijų valdytojai skelbia Svetainės dalyje „Finansavimas“, toliau –„Paraiškos ir projektai“, papildydamos informacija, nurodyta Projektų administravimo ir finansavimo taisyklių 99 punkte. Vykdant projektų konkursą ir tęstinę projektų atranką, taip pat skelbiama bendra pagal kvietimą teikti paraiškas paskirstytų finansavimo lėšų suma. Informaciją apie priimtus sprendimus dėl projektų, apimančių finansines priemones, vadovaujančioji institucija skelbia procedūrų vadove nustatyta tvarka. Jei ši informacija automatiškai importuojama iš SFMIS2014 – duomenų skelbti nereikia.

52. Informaciją apie pasirašytą projekto sutartį ne vėliau kaip per 7 dienas nuo projekto sutarties pasirašymo dienos paskelbia įgyvendinančioji institucija, nurodydama projekto vykdytojo pavadinimą ir projekto vietą, projekto pavadinimą, projekto kodą, bendrą projekto tinkamų finansuoti išlaidų sumą, projektui skirtų finansavimo lėšų sumą ir ES struktūrinių fondų lėšų sumą, projekto sutarties pasirašymo datą, numatomą projekto veiklų įgyvendinimo pabaigos datą ir pateikdama trumpą projekto aprašymą, skelbia Svetainės dalyje „Finansavimas“, toliau – „Paraiškos ir projektai“. Jei ši informacija automatiškai importuojama iš SFMIS2014 – duomenų skelbti nereikia. Informaciją apie nepatvirtintas paraiškas ne vėliau kaip per 14 dienų nuo paraiškų vertinimo ir atrankos pabaigos įgyvendinančioji institucija skelbia Svetainės dalies „Finansavimas“ kategorijose „Paraiškos ir projektai“, papildydama informacija, nurodyta Projektų administravimo ir finansavimo taisyklių 99 punkte. Jei ši informacija automatiškai importuojama iš SFMIS2014 – duomenų skelbti nereikia.

53. Ne perkančioji organizacija kvietimą dalyvauti pirkime skelbia Svetainės dalyje „Finansavimas“, kategorijoje „Pirkimų skelbimai“. Svetainėje paskelbto pirkimo duomenų redagavimą (pirkimo skelbimo tikslinimą, papildymą) atlieka įgyvendinančiosios institucijos atsakingi darbuotojai.

**VII SKYRIUS**

**DOKUMENTŲ, TEISĖS AKTŲ IR JŲ PROJEKTŲ, LEIDINIŲ SKELBIMAS**

54. Dokumentai, teisės aktai ir jų priedai skelbiami Svetainės dalyje „Dokumentai“. Svetainės turinio valdymo sistemoje skelbiamas pagrindinis dokumentas (aktuali jo versija), nurodomi pagrindinio dokumento duomenys ir dokumento pavadinimas. Išsaugojus pagrindinį dokumentą, pildomi papildomi laukai Svetainės turinio valdymo sistemos dalyje:

54.1. „Versijos“ – pateikiamos aktualios dokumentų redakcijos ir suteikiama galimybė matyti senesnes dokumento versijas;

54.1. „Teisinis reglamentavimas“ – nurodoma, kokiu įsakymu, nutarimu ar kitu teisės aktu patvirtintas pagrindinis dokumentas;

54.2. „Dokumento priedai“ – skelbiami visi su tuo dokumentu susiję priedai.

55. Kiekvienas svetainės turinio valdymo sistemoje pateikiamas dokumentas ar jo priedas priskiriamas tam tikrai dokumento kategorijai ir tipui.

56. Svetainės turinio valdymo sistemoje skelbiamiems dokumentams, teisės aktams ir jų priedams tipai priskiriami pagal pateikiamo dokumento turinį, o kategorijos priskiriamos pagal 1 priede pateikiamas rekomendacijas.

**VIII SKYRIUS**

**REZULTATAI IR STATISTIKA**

57. Įgyvendinant projektą sukurtus produktus (parengtas metodikas, leidinius, galimybių studijas, atliktų tyrimų išvadas ir kita) ir (ar) informaciją apie juos įgyvendinančioji institucija skelbia Svetainės dalyje „Rezultatai ir statistika“, pasirenkant kategoriją „Sukurti produktai“.

58. Informaciją apie ES struktūrinių fondų lėšų panaudojimo vertinimus ne vėliau kaip per 5 darbo dienas nuo informacijos gavimo dienos vadovaujančioji institucija skelbia Svetainės dalyje „Rezultatai ir statistika“, pasirenkant kategoriją „ES fondų panaudojimo vertinimas“.

59. Apibendrintą informaciją apie įgyvendinančiųjų institucijų nustatytus projektų pažeidimus vadovaujančioji institucija skelbia Svetainės dalyje „Rezultatai ir statistika“,   
toliau – „Pažeidimai“. Jei ši informacija automatiškai importuojama iš SFMIS2014, duomenų skelbti nereikia.

60. Informacija apie įgyvendinančiosios institucijos atliktų patikrų vietoje, apie kurias projekto vykdytojas nebuvo informuotas iš anksto, rezultatus (nurodant projekto vykdytojo pavadinimą, projekto pavadinimą, juridinio asmens ar kitos organizacijos, atsakingų už tikrintos veiklos organizavimą ir (ar) vykdymą, pavadinimą, veiklų vykimo ar nevykimo faktą patikros metu ir, jei reikia, kitą informaciją) gali būti skelbiama Įgyvendinančiosios institucijos atsakingų asmenų Svetainės dalyje „Rezultatai ir statistika“, toliau – „Patikros vietoje“.

**IX SKYRIUS**

**PASIRENGIMAS 2021–2027**

61. Informaciją apie 2021–2030 m. nacionalinės pažangos programos rengimą, 2021–2027 Europos Sąjungos fondų investicijų programos rengimą, 2021–2027 m. Europos Sąjungos politikos reglamentų projektus ir gaires, neformalius susitikimus su Europos Komisija dėl 2021–2027 m. ES fondų investicijų programosvadovaujančioji institucija skelbia Svetainės dalyje „Pasirengimas 2021–2027 m.“.

**X SKYRIUS**

**BAIGIAMOSIOS NUOSTATOS**

62. Svetainės informacijos rengėjai atsako už Svetainėje skelbiamos informacijos aktualumą, teisingumą ir teisėtumą, atsakymų į klausimus, pateiktus Svetainėje, pateikimą ir pagal Lietuvos Respublikos teisės aktus, nurodytus Rekomendacijų 2 punkte, privalomos skelbti informacijos paskelbimą laiku.

63. Visa informacija, skelbiama Svetainėje ir SAIT intranete, turi atitikti BDAR ir kitų teisės aktų, reglamentuojančių asmens duomenų apsaugą, reikalavimus.

64. Vadovaujančioji institucija tvarko asmens duomenis siekiant:

64.1 asmenų informavimo, pranešimų nagrinėjimo, dokumentų valdymo tikslais – asmenų, pateikusių skundą, klausimą, tiek kitokio pobūdžio dokumentą asmens duomenys (vardas, pavardė, elektroninio pašto adresas, telefono ryšio numeris), dokumento data ir numeris, nagrinėjimo metu gauta informacija bei dokumento (atsakymo asmeniui) data ir numeris;

64.2. projektų viešinimo, veiklos viešinimo, interneto svetainės valdymo ir administravimo, funkcionalumo ir statistikos tikslais – asmenų, apsilankiusių svetainėje, asmens duomenys.

65. Asmens duomenis tvarko laikantis BDAR ir kitų teisės aktų, reglamentuojančių asmens duomenų apsaugą, reikalavimų.

66. Rekomendacijose nurodyti dokumentai ir duomenys saugomi vadovaujantis Lietuvos Respublikos dokumentų ir archyvų įstatymu ir jo įgyvendinamaisiais teisės aktais. Svetainėje ir SAIT intranete duomenys saugojami ne ilgiau, negu to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas.